CELEX: 32016D0423
Language: hr
Date: 2016-03-18 00:00:00
Title: Provedbena odluka Komisije (EU) 2016/423 оd 18. ožujka 2016. o ovlašćivanju određenih laboratorija u Egiptu, Ujedinjenim Arapskim Emiratima i Sjedinjenim Američkim Državama za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica (priopćeno pod dokumentom C(2016) 1609) (Tekst značajan za EGP)

22.3.2016   
            
            
               HR
            
            
               Službeni list Europske unije
            
            
               L 75/70
            
         PROVEDBENA ODLUKA KOMISIJE (EU) 2016/423
   оd 18. ožujka 2016.
   o ovlašćivanju određenih laboratorija u Egiptu, Ujedinjenim Arapskim Emiratima i Sjedinjenim Američkim Državama za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica
   
      
         (priopćeno pod dokumentom C(2016) 1609)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2000/258/EZ od 20. ožujka 2000. o određivanju posebnog instituta odgovornog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće (1), a posebno njezin članak 3. stavak 2.,
   budući da:
   
               (1)
            
            
               Odlukom 2000/258/EZ Agence française de sécurité sanitaire des aliments (AFSSA), Nancy, Francuska, određena je kao poseban institut odgovoran za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće. AFSSA se sada nalazi u sastavu Agence nationale de sécurité sanitaire de l'alimentation, de l'environnement et du travail (ANSES) u Francuskoj.
            
         
               (2)
            
            
               Odlukom 2000/258/EZ među ostalim se predviđa da ANSES ocjenjuje laboratorije u trećim zemljama koji su podnijeli zahtjev da im se odobri provođenja seroloških testova u svrhu praćenja učinkovitosti cjepiva protiv bjesnoće.
            
         
               (3)
            
            
               Nadležno tijelo Egipta podnijelo je zahtjev za odobrenje Veterinarsko-istraživačkog instituta u Gizi (Animal Health Research Institute) te je ANSES za taj laboratorij izradio i Komisiji dostavio pozitivno izvješće o ocjeni s datumom 29. rujna 2015.
            
         
               (4)
            
            
               Nadležno tijelo Ujedinjenih Arapskih Emirata podnijelo je zahtjev za odobrenje Središnjeg veterinarsko-istraživačkog laboratorija u Dubaiju (Central Veterinary Research Laboratory) te je ANSES za taj laboratorij izradio i Komisiji dostavio pozitivno izvješće o ocjeni s datumom 29. rujna 2015.
            
         
               (5)
            
            
               Nadležno tijelo Sjedinjenih Američkih Država podnijelo je zahtjev za odobrenje Laboratorija za bjesnoću društva Atlanta Health Associates (Atlanta Health Associates Rabies Laboratory) u Cummingu, Laboratorija za virologiju Veterinarskog fakulteta Sveučilišta Auburn (Virology Laboratory of Auburn University College of Veterinary Medicine) u Auburnu i Laboratorija za bjesnoću Centara za kontrolu i sprječavanje bolesti (Rabies Laboratory of the Centers for Disease Control and Prevention) u Atlanti (dalje u tekstu: „laboratoriji iz SAD-a”), te je ANSES za laboratorije iz SAD-a izradio i Komisiji dostavio pozitivno izvješće o ocjeni s datumom 29. rujna 2015.
            
         
               (6)
            
            
               Veterinarsko-istraživački institut u Gizi, Središnji veterinarsko-istraživački laboratorij u Dubaiju i laboratorije iz SAD-a stoga bi trebalo ovlastiti za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U skladu s člankom 3. stavkom 2. Odluke 2000/258/EZ, sljedeći laboratoriji ovlašćuju se za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica:
   
               (a)
            
            
               
                           Animal Health Research Institute
                        
                     
                           7 Nadi El-Said Street
                        
                     
                           P.O. Box 12618
                        
                     
                           Dokki
                        
                     
                           Giza
                        
                     
                           Egipat
                        
                     
         
               (b)
            
            
               
                           Central Veterinary Research Laboratory
                        
                     
                           P.O. Box 597
                        
                     
                           Dubai
                        
                     
                           Ujedinjeni Arapski Emirati
                        
                     
         
               (c)
            
            
               
                           Atlanta Health Associates Rabies Laboratory
                        
                     
                           309 Pirkle Ferry Road, Suite D300,
                        
                     
                           Cumming, GA 30040,
                        
                     
                           Sjedinjene Američke Države
                        
                     
         
               (d)
            
            
               
                           Auburn University College of Veterinary Medicine
                        
                     
                           Department of Pathobiology, Virology Laboratory
                        
                     
                           261 Greene Hall
                        
                     
                           Auburn, AL 36849
                        
                     
                           Sjedinjene Američke Države
                        
                     
         
               (e)
            
            
               
                           Centers for Disease Control and Prevention
                        
                     
                           Rabies Laboratory
                        
                     
                           1600 Clifton Road, NE
                        
                     
                           Atlanta, GA 30333
                        
                     
                           Sjedinjene Američke Države
                        
                     
         Članak 2.
   Ova se Odluka primjenjuje od 15. travnja 2016.
   Članak 3.
   Ova je Odluka upućena državama članicama.
   
      Sastavljeno u Bruxellesu 18. ožujka 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 79, 30.3.2000., str. 40.